kardosdrur/scandi-wiki huggingface dataset:
David Bloch

David Bloch (født 27. januar 1975) er en dansk filolog, filosofihistoriker og professor.

David Bloch blev cand.mag. i oldgræsk og latin fra Københavns Universitet i 2002 og ph.d. i 2006. Hans speciale var også en besvarelse af en prisopgave ved Københavns Universitet om Aristoteles' Om tilblivelse og tilintetgørelse, og Bloch modtog Universitetets guldmedalje for afhandlingen, som er den første danske oversættelse nogensinde af dette værk. En revideret og annoteret udgave af oversættelsen udkom i 2004. Emnet for hans ph.d.-afhandling var også et værk af Aristoteles: Om hukommelse og genkaldelse, som han oversatte til dansk for første gang (2007).

2009 blev han lektor og har siden 2011 været professor ved Saxo-Instituttet, Københavns Universitet.

Bloch forsker især i filosofihistorien i oldtid og middelalder. Han har skrevet om Xenophons Poroi (det gamle Athens nationaløkonomi), som blev belønnet med Filologisk-Historisk Samfunds pris, og om Xenophons Anabasis, som han også i samarbejde med andre har oversat til dansk. 

I 2007 modtog Bloch et legat fra Einar Hansens Forskningsfond, i 2008 Videnskabernes Selskabs sølvmedalje, i 2009 Nils Klim-prisen, blev 2011 medlem af Videnskabernes Selskab og i 2013 optaget i Kraks Blå Bog.

Kilder 
 CV hos Københavns Universitet
 David Bloch hos Einar Hansens Forskningsfond 

Filologer fra Danmark
Ansatte ved Københavns Universitet
Medlemmer af Videnskabernes Selskab
Personer i Kraks Blå Bog
Danskere i 2000-tallet
Oversættere fra Danmark
Faglitterære forfattere fra Danmark
Modtagere af Københavns Universitets guldmedalje
Peter Rosendal

Peter Rosendal (født 1976) er en jazzpianist, komponist og arrangør fra Danmark.

Biografi 
Peter Rosendal er født og opvokset i Silkeborg. Han er uddannet fra vestjysk Musikkonservatorium og Rytmisk Musikkonservatorium i København i henholdsvis 2001 og 2006. Han har udgivet 9 CDer i eget navn

Diskografi 
 Old Man's Kitchen – 2012 
 Pica-Pau – 2010 
 Tide – 2008
 Solo – 2007  
 Rosendal/Earle/Templeton – 2005
 Jeg sang som fugl fra kviste – 2005
 Wondering – 2004
 Copenhagen Jazzhouse – 2003

Priser m.v.
Vinder af årets danske Jazzudgivelse ved DMA 2008
Vinder af DJBFAs Komponistpris ved DMA 2008 
Modtog Statens Kunstfonds 3-årige arbejdslegat 2007 
Modtog Léonie Sonnings Musikstipendium 2005 
Nomineret til årets nye navn 2004 
Vinder af årets folk album til DMA i 2003
Vinder af årets folk album til DMA 2001

Bands 
 Old Man's Kitchen
 Six City Stompers

Referencer 

Komponister fra Danmark
Sangskrivere fra Danmark
Jazzmusikere fra Danmark
Pianister fra Danmark
Personer fra Silkeborg
Michael Scott

Navnet Michael Scott kan henvise til flere forskellige personer:

 Michael Scott (arkitekt) – har projekteret genopførelsen af Abbey Theatre
 Michael Scott (forfatter) – har skrevet de seks bøger om "Den udødelige Nicholas Flamels hemmeligheder"
 Michael Scott (The Office) – en figur i tv-serien The Office
Sværdet i stenen

Sværdet i stenen er en novelle af T. H. White fra 1938.

Sværdet i stenen kan også henføre til:
 et våben i Arthur-legenden som kun den retmæssige konge af Britannien kan trække op fra stenen; nogle gange associeret med Excalibur, se Excalibur. (I det originale eventyr er sværdet i stenen ikke Excalibur.)
 Sværdet i stenen (film) - en 1963 Disney film baseret på novellen.
I Got a Boy

I Got a Boy er det fjerde studiealbum (det sjette album) med den sydkoreanske pigegruppe Girls' Generation. Det blev udgivet 1. januar 2013 af S.M. Entertainment. Albummet, der indeholder optagelser helt tilbage til 2008, er det første album med hele gruppen efter en fjorten måneders pause.

"Dancing Queen", der er et remake af Duffy-sangen "Mercy", blev udgivet som en pre-release fra albummet den 21. december 2012. Titelnummeret, "I Got a Boy", blev udgivet digitalt den 1. januar 2013. Ifølge Billboard indeholder albummet en "poleret K-pop-blanding", der kombinerer mange forskellige musikalske elementer, såsom 1980'er-new wave, elektronisk dansemusik, og moderne R&B, der vil "mere end tilfredsstille, ikke bare K-Pop fans, men også andre lyttere af populærmusik."

Numre 
Alle sange er på koreansk; titlerne er de tilsvarende engelske titler.

Referencer 

Album fra 2013
Musik fra Sydkorea
Saint Lucias flag

Saint Lucias flag er blevet anvendt siden 1. marts 1967 og blev officielt indført 22. februar 1979. Proportionerne er 1:2. Trekanten repræsenterer øens to største bjergtinder, Gros Piton og Petit Piton. Den blå farve symboliserer trofasthed samt den tropiske himmel og det smaragdblå hav, som omgiver landet. Gult står for solen, som altid stråler over øerne og for velstand. Sort og hvidt står for den kulturelle indflydelse fra både afrikanere og europæere, som har gjort sig gældende på Saint Lucia, og for at sorte og hvide kan leve og arbejde sammen. Trekanterne i emblemet repræsenterer de vulkanske toppe, de såkaldte Twin Pitons ved Soufrière. Måden hvorpå trekanterne peger opad er et symbol for håb og de mål for fremtiden, som folket på Saint Lucia har. Flaget blev skabt af den lokale kunstner Dunstan Saint Omer.

Kilder 
 

Flag fra Nordamerika
Flag
Polycystisk ovariesyndrom

Polycystisk ovariesyndrom (forkortet PCOS) er en hyppigt forekommende hormonel forstyrrelse. Den ses hos 5-10 % af kvinder i den fødedygtige alder.

PCOS har tre hovedkarakteristika, hvoraf kun to skal være opfyldt for at stille diagnosen. Det er hhv. uregelmæssige menstruationer, forhøjet mandligt kønshormon (testosteron) og/eller mandlig hårvækst (hirsutisme) og cystedannelser i æggestokkene. Følgerne heraf kan bl.a. være overvægt, et mere maskulint udseende og nedsat fertilitet. Store smerter i underlivet, som normalt ville blive kaldt menstruationssmerter, er normale under PCOS.

Ca. 15-50 % af patienterne med sygdommen Idiopatisk intrakraniel hypertension (IIH) har diagnosen PCOS, men patienter med IIH har ofte en andrometabolisk tilstand, som adskiller sig fra PCOS og 'almindelig' overvægt. Der ud over har et svensk studie påvist, at kvinder med PCOS har en 50 % øget risiko for psykiske sygdomme, så som depression, skizofreni og autisme. Forskerne bag undersøgelsen mener, at det er det forhøjet indhold af mandligt kønshormon der medfører den øgede risiko.

Der findes ikke nogen medicinsk kur imod PCOS, men tilstanden kan symptombehandles.

Højt insulinniveau (hyperinsulinæmi) mistænkes som en af årsagerne til at kvinder udvikler PCOS, hvorfor markante kostændringer i form af nedskæring af mængden af kulhydrater ofte vil blive foreslået efter en diagnosticering.

Noter

Eksterne henvisninger 
 Beskrivelse af polycystisk ovariesyndrom på sundhed.dk
 POCS på Netdoktor.dk
 Hvad er PCO på Sundfo.dk
 Case: IIH mindsket ved PCO-behandling: https://onlinelibrary.wiley.com/doi/abs/10.1111/ped.12266

Sygdomme
Volmer: portræt af en samfundsstøtte

Volmer er en bog skrevet af Lise Nørgaard i 1970. Bogen er om en dreng hvis navn er Volmer Marius Olsens "forbløffende udvikling fra skarnsknægt til storborger" i mellemkrigstiden.

Ekstern henvisning
 
 Volmer på bibliotek.kk.dk

Romaner fra Danmark
Litteratur i 1970
Volmer

Volmer er et efternavn og et drengenavn

Kendte personer 
 Sejr Volmer-Sørensen (1914 - 1982), dansk pianist og skuespiller.
 Arvo Volmer (født 1962), estisk dirigent

Litteratur 
 Volmer: portræt af en samfundsstøtte, bog skrevet af Lise Nørgaard

Efternavne
Ydre kommun

Ydre kommune ligger længst mod syd i det svenske län Östergötlands län. Administrationen ligger i kommunens største by Österbymo. Kommunen er indbyggermæssigt den mindste i Götaland og den har Sveriges mindste kommunale administrationsby, Österbymo. Nordligst i kommunen ligger søen Sommen, der gennemløbes af Svartån.

Byer 
Ydre kommune har tre byer.
I tabellen opgives antal indbyggere pr, 31. december 2005.

Eksterne kilder og henvisninger 

Kommuner i Östergötlands län
Österbymo

Österbymo er en by som er administrationsby i i Ydre kommun i Östergötlands län i Sverige. Österbymo er befolkningsmæssigt Sveriges mindste kommunale administrationsby med 	834 indbyggere i 2010 .

Fra 1915 til nedlæggelsen i 1954 havde den jernbaneforbindelse med Eksjö-Österbymo Järnväg. Vest for byen ligger søen Östra Lägern

Eksterne kilder og henvisninger

Byer i Östergötlands län
Louis C.K.

Louis Szekely kendt under kunstnernavnet Louis C.K. (født 12. september 1967 i Washington D.C.) er en amerikansk skuespiller, komiker og stand-up komiker. Han er bedst kendt for rollen som Louie i tv-serien Louie.

Eksterne henvisninger 

 

Skuespillere fra USA
Komikere fra USA
Personer fra Washington D.C.
Marie Lassen

Alexandra Karen Marie Lassen, født Balle (født 14. januar 1864 i Revn, død 21. juni 1921 i Aalborg) var en dansk politiker. Hun var hustru til Vilhelm Lassen og mor til Tyge Lassen.

Hun var datter af gårdejer, senere foreningsvært og rejseinspektør Jens Emanuel Balle (1841-1895) og Hanne Hansen (1839-1922) og blev gift 25. marts 1886 i Aarhus med redaktør Vilhelm Lassen.

Efter ægtefællens død 1908 fortsatte hun hans virksomhed som redaktør og avisudgiver. På Asger Karstensens intiativ stillede hun i 1917 op og blev valgt til Københavns Borgerrepræsentation for Antisocialistisk Borgerliste, som var et fælles initiativ fra Det Konservative Folkeparti og Venstre vendt mod Socialdemokratiet og Det Radikale Venstres fremgang inden for hovedstadens politiske styre. Hun nedlagde allerede i 1919 sit mandat med begrundelsen, at hun nu ønskede at bo fast i Aalborg.

Marie Lassen blev 1918 og 1920 nævnt som mulig minister. Hun stillede 1918 op til Folketinget på Langeland, 1920 i Aalborg uden at blive valgt. I stedet var hun 1920-21 medlem af Landstinget for 6. kreds. Hun havde særligt gennem sit nære venskab med J.C. Christensen en stor indirekte indflydelse på dansk politik, hvor hun især så det som sin opgave at kæmpe for den sønderjyske sag, herunder en grænsedragning syd for Flensborg, hvilket bragte hende i modsætningsforhold til Det Radikale Venstre.

I 1920 modtog hun Fortjenstmedaljen i guld.

Hun er begravet på Almen Kirkegård i Aalborg.

Kilder 
 
 Marie Lassen i Dansk Kvindebiografisk Leksikon
 Marie Lassen i Dansk Biografisk Leksikon, 3. udgave

Noter

Eksterne henvisninger 
 

Chefredaktører fra Danmark
Personer i Kraks Blå Bog (afdøde)
Landstingsmedlemmer fra Venstre
Landstingsmedlemmer i 1920'erne
Personer i Dansk Biografisk Leksikon
Personer i Dansk Kvindebiografisk Leksikon
Medlemmer af Københavns Borgerrepræsentation i 1900-tallet
Tidligere folketingskandidater fra Venstre
Modtagere af Fortjenstmedaljen i guld
Personer fra Jylland
Tidligere medlemmer af Københavns Borgerrepræsentation fra Antisocialistisk Borgerliste
Caroline Lamb

Lady Caroline Lamb, født Ponsonby (13. november 1785—26. januar 1828) var en engelsk forfatterinde. 

1805 blev hun gift med William Lamb, senere Lord Melbourne. Hun var senere en tid Byrons elskerinde; men forholdet endte med et voldsomt brud mellem de to lige lidenskabelige personer, og hun gav en hadefuld skildring af ham i romanen Glenarvon, der udkom, da han, skilt fra sin hustru, forlod England. Hendes senere romaner Graham Hamilton og Ada Reis er mere beherskede. 

Hendes liv var imidlertid fuldstændig behersket af mindet om Byron, og hendes sind så ekscentrisk, at hun blev skilt fra sin mand. Siden boede hun på landet, og da hun tilfældigvis så Byrons ligkiste blive ført forbi sin have på vejen til Newstead Abbey, besvimede hun og var fra den tid sindssyg.

Kilder 

 

Forfattere fra England
Briter i 1800-tallet
Salmonsens
Glerup (Visborg Sogn)

Glerup er en landsby med 60 indbyggere, den ligger i den nordlige del af Mariagerfjord Kommune i Region Nordjylland på grænsen til Rebild Kommune. Byen havde i mange år egen skole, men blev nedlagt omkring 2004, og byens børn skulle helt til Hadsund for at komme i skole. Glerup Skole delte i en lang årrække fælles lærer med Søndergårde Skole.

Fra Glerup er der 5 km til Hadsund, 7 km til Terndrup og 32 km til Aalborg.

Historie 
Byen er opstået omkring en klynge på 4 gårde. I midten af forrige århundrede havde Glerup 3 vognmænd, en købmand, en brugs, en smed, 2 tømmerforretninger, en telefoncentral og en skole.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83; Bygd 1983; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (genoptryk ved Landbohistorisk Selskab, København 1975); 
 J.P. Trap: Statistisk-topographisk Beskrivelse af Kongeriget Danmark, Andet Bind; Kjøbenhavn 1859

Eksterne henvisninger 

Landsbyer i Mariagerfjord Kommune
Bomlærke

 
Bomlærken (Emberiza calandra), også kaldet kornværling, er en stor værling, der yngler i store dele af Europa samt dele af Asien og det nordvestlige Afrika. Fuglen kan i udseende minde om en lærke, men næbbet er kraftigere og halen er uden hvidt. I Danmark yngler den i åbent agerland, almindeligst i det vestlige og nordlige Jylland.

Udseende 
Bomlærken er en stor og kraftig værling og den største af de danske værlinger med sine 18 centimeter. Kønnene er ens, bortset fra at hannen er større end hunnen. Fjerdragten er stribet i brune farver og ligner sanglærkens. Til forskel fra denne er næbbet større og bredere. Issen er altid rund og vingerne er kortere og mere afrundede. Halens yderste fjer er grålige, ikke hvide som hos sanglærken.

Ynglefugl i Danmark 
Bomlærke yngler temmelig almindeligt i Danmark, men kun hvor der er åbent agerland, f.eks kornmarker. Den er især almindelig i Vest- og Nordjylland. Ynglebestanden faldt, ligesom i mange andre europæiske lande, kraftigt fra 1950'erne. I Danmark er bestanden steget igen siden 1990'erne, dog uden at nå samme niveau som før. Årsagerne kendes ikke præcist, men kan være ændrede dyrkningsformer indenfor landbruget. Stubmarker om vinteren begunstiger arten. Den yngler på de fleste større øer, dog ikke Bornholm. Det er en standfugl, der uden for yngletiden ses i større eller mindre flokke.

Yngletid og polygami 
Bomlærken er kendt for polygami, hvor en han har flere hunner. I en undersøgelse fra Cornwall i England, var der hanner som havde helt op til 7 hunner hver. Hunner er derfor i disse tilfælde alene om opfostringen af ungerne. Der findes dog også monogame par, hvor hannen deltager. De normalt 4-5 grønlige æg med mørke pletter lægges i slutningen af maj. Der er oftest to årlige kuld, så man kan derfor træffe rugende fugle så sent som i august måned.

Føde 
Arten finder sin føde på jorden. Igennem vinterhalvåret lever den af ukrudtsfrø eller spildkorn. Om sommeren også af insekter, der anvendes ved fodringen af ungerne.

Stemme 
Sangen er en kort række af accelererende toner, ofte sammenlignet med et raslende nøgleknippe. Den fremføres oftest fra en sangpost, f.eks en hegnspæl. Den kan også ses i sangflugt med dinglende ben. Hannen synger almindeligt fra marts måned, og kan i sjældne tilfælde også høres om vinteren.

Kilder/Eksterne henvisninger 
 Hvass, Hans, Danmarks Dyreverden, 2. udgave, Rosenkilde og Bagger 1978. .
 Roger Peterson m.fl. Europas Fugle, 7. udgave, Gads Forlag 1985. .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Beskrivelse af bomlærke på Dansk Ornitologisk Forenings hjemmeside
 www.iucnredlist.org: Miliaria calandra Internationale rødliste over truede dyrearter. Version 2012.2

Danmarks fugle
Europas fugle
Værlingeslægten
Carl Anders Kullberg

Carl Anders Kullberg (26. oktober 1815—22. oktober 1897) var en svensk forfatter. 

Kullberg udmærkede sig ved at oversætte navnlig fra italiensk, og det var også mere på grund af hans smag og hans for sin tid ypperlige Form i hans oversættelser, end det var på grund af de digte, der udkom 1850, at han vandt sig navn og blev indvalgt i Svenska Akademien. Han oversatte Befriade Jerusalem (2 bind, 1860), Rasande Roland (4 bind, 1865—70) samt digte af Petrarca (1880).

Kilder 

  

Digtere fra Sverige
Oversættere fra Sverige
Medlemmer af Svenska Akademien
Svenskere i 1800-tallet
Salmonsens
Smosh

Smosh er en webbaseret komikerduo oprindeligt bestående af Ian Hecox (født 30. november 1987) og Anthony Padilla (født 16. september 1987). Padilla forlod Smosh i juni 2017. Smosh primære medie er deres Youtube-kanal, Smosh, der pr. maj 2021 havde over 25 millioner abonnenter.

Smosh har desuden medvirket i andre videoblogs som Rhett and Link, Ray William Johnson, Epic Rap Battles of History og mange andre.

Smosh the movie 
I 2015 udgav smosh deres første spillefilm - Smosh the Movie.

Youtube-kanaler 
 Smosh (main channel) https://www.youtube.com/user/smosh
 Smosh Games
 Shut Up Cartoons
 IanH (Smosh 2nd Channel!)nk
 Anthonypadilla
 El Smosh (deres spanske youtube kanal)

Eksterne henvisninger 

 
 
 

Komikere fra USA
Duoer
Internetpersonligheder fra USA
YouTubere fra USA
H.A. Bache

Hans Andreas Bache (13. oktober 1841 i Jyderup – 12. januar 1913 på Frederiksberg) var en dansk officer, far til Holger Bache.

Han var søn af sognepræst Jens Assenius Bache og Christiane Petræa Gøtzsche, blev 1859 student fra Herlufsholm, 1862 sekondløjtnant i infanteriets krigsreserve, deltog i krigen 1864, blev 15. juli samme år sekondløjtnant i linjen ved 22. Bataljon, 24. oktober 1864 ved 2. Bataljon, blev 1867 premierløjtnant, 1869 cand.polit., 1872 adjudant ved 2. sjællandske Brigade, 1876 ved 17. Bataljon og senere samme år ved Generalstaben, 1879 til tjeneste i Krigsministeriet og senere samme år forsat til fodfolket, blev 1880 kaptajn og kontorchef i Krigsministeriet og uden for nummer i fodfolket, 1892 oberstløjtnant (uden for nummer), 1893 til rådighed for Hærens Generalintendant og blev 1894 afskediget som oberstløjtnant og udnævnt til generalintendant og chef for Hærens Forplejningskorps samt tillagt obersts karakter. 1911 blev Bache stillet til rådighed for Krigsministeriet og fik 10. maj samme år afsked. 1900 blev han direktør for De Klarupske Stiftelser.

Bache blev 14. februar 1882 Ridder af Dannebrogordenen, 15. november 1888 Dannebrogsmand, 17. februar 1897 Kommandør af 2. grad og 21. januar 1910 Kommandør af 1. grad af Dannebrog. Han bar Æreslegionen, Sankt Stanislaus' Orden og Vasaordenen og Erindringsmedaljen for Krigen 1864.

Han blev gift 1. gang 1. maj 1869 på Frederiksberg med Henriette Louise Lunn (24. oktober 1845 i København - 6. juli 1899 på Frederiksberg), datter af Christian Ditlev Lunn. 2. gang ægtede han 4. oktober 1900 i Matthæus Kirke Ellen Ramm (30. december 1863 i Randers - 24. januar 1952 på Frederiksberg), datter af kaptajn, senere oberstløjtnant, sporvejsdirektør Peter Gottfred Ramm og Christiane Marie Wolff.

Kilder 

 
 Danske Jurister 1736-1936.

Officerer fra Danmark
Kommandører af 1. grad af Dannebrog
Personer i den 2. Slesvigske Krig fra Danmark
Danskere i 1800-tallet
Danskere i 1900-tallet
Kontorchefer fra Danmark
Økonomer fra Danmark
H.A.
Ingrid

Ingrid er et pigenavn af nordisk oprindelse.

Kendte personer med navnet

Kongelige 
 Dronning Ingrid – dansk dronning fra 1947 til 1972
 Ingrid Alexandra af Norge - norsk prinsesse og tronarving
 Ingrid Svendsdatter - datter af Svend Estridsen, gift med Olav Kyrre af Norge
 Ingrid Ragnvaldsdatter - datter af Ragnvald Knaphövde, gift med Henrik Skadelår og Harald Gille

Andre 
 Íngrid Betancourt – en colombiansk politiker
 Ingrid Bergman – svensk skuespiller (1915-1982)
 Ingrid Jespersen – en dansk pædagog og rektor.
 Ingrid Jørgensen – en dansk statsministerfrue

Andre anvendelser 
 M/F Dronning Ingrid – dansk færge sat i drift i 1980 - opkaldt efter Dronning Ingrid
 Ingrid og Lillebror – et tv-program for børn

Pigenavne
Danaë

Danaë (græsk: Δανάη) var i græsk mytologi datter til kong Akrisios af Argos og Eurydike (ingen slægtskab til Orfeus' Eurydike). Hun var mor til Perseus med Zeus. Hun krediteres nogen gange for grundlæggelsen af Ardea i Lazio.

Legenden 
Akrisios var skuffet over, at han ikke havde mandlige arvinger og spurgte et orakel, om dette ville ændre sig. Orakelet fortalte ham, at han skulle drage til verdens ende, hvor han ville blive dræbt af sin datters barn. Datteren Danaë var barnløs, hvorfor Akrisios spærrede hende inde i et bronzetårn eller en hule for at holde hende barnløs. Men Zeus kom til hende i form af en gylden regn og befrugtede hende. Andre versioner beretter, at Zeus kom i form af en solstråle. Kort tid efter blev barnet Perseus født.

Akrisios var ikke glad for dette, men han ønskede ikke at pådrage sig gudernes vrede ved at dræbe afkommet og kastede i stedet Danaë og dreng Perseus i havet i en trækiste. Havet blev imidlertid gjort helt stille af Poseidon på Zeus' ønske og parret overlevde. De flød i land på øen Serifos, hvor de fik ly hos Diktys, bror til kong Polydektes, som opfostrede drengen.

Efter at Perseus dræbte Medusa og reddede Andromeda, gik orakelets profeti i opfyldelse. Perseus var på vej til Argos, men da han hørte om profetien, drog han i stedet til Larissa, hvor der blev afholdt sportskonkurrencer. Tilfældigvis var Akrisios der, og drengen Perseus ramte ham ved et uheldt med sit kastespyd (eller diskos) og opfyldte derved profetien. Han var for skamfuld til at drage til Argos og gav kongedømmet til Megapenthes, søn til Proetos (Akrisios' bror), og overtog i stedet kongedømmet i Tiryns, hvor han grundlagde Mykene og Midea.

Personer i græsk mytologi
John Russell (flertydig)

John Russell henviser til flere personer, blandt andre:

 John Russell, 1. jarl af Bedford (1486-1555)
 John Russell, 4. hertug af Bedford (1710-1771)
 John Russell, 6. hertug af Bedford (1766–1839)
 John Russell, 1. jarl Russell (1792-1878) (se også Jarl Russell)
 John Russell (roer) (1935-2019) - engelsk roer
Åtvidabergs kommun

Åtvidabergs kommun ligger i det svenske län Östergötlands län. Kommunens administration ligger i byen Åtvidaberg. Hovedparten af kommunen ligger i landskapet Östergötland, men to sogne, Gärdserum og Hannäs, i den sydøstlige del ligger i Småland.

Byer 
Åtvidaberg kommune har fem byer.
I tabellen opgives antal indbyggere pr. 31. december 2005.

Industrier 
Fund af kobber gav i middelalderen grundlag for minedrift. I kommunen er der mange rester efter bjergværksdrift, først og fremmest ved Bersbo og Mormorsgruvan. I byen Åtvidaberg opstod et fabrikssamfund omkring kobberværket.

Stedet har siden slutningen af 1700-tallet været præget af baroniet Adelswärd, hvis industriinvesteringer i 1800-tallet og 1900-tallets begyndelse var afgørende for udviklingen af moderne industri på stedet.
Eksempel på dette er virksomhederne:
 Facit AB
 ÅSSA, som udviklede signalsystemer til jernbanen
 Åtvidabergs Vagnfabrik, 1910, som konstruerede biler udviklet af Martin Eriksson,som med sin totaktsmotor lignede en amerikansk buggy og hvor lygterne fulgte forhjulenes bevægelser. Der blev dog kun produceret 12 biler.

Eksterne kilder og henvisninger 

Kommuner i Östergötlands län
John Russell, 4. hertug af Bedford

John Russell, 4. hertug af Bedford (30. september 1710—16. januar 1771), var en engelsk adelsmand, sønnesøn af William Russell.

Russell, siden 1732 hertug af Bedford, optrådte tidlig som modstander af Robert Walpole og havde siden 1744 næsten uafbrudt en af de højeste embedsstillinger, skønt han (ifølge Salmonsens Konversationsleksikon) i virkeligheden ikke var nogen fremragende mand: første admiralitetslord 1744—48, lordløjtnant i Irland 1756—61, præsident i geheimerådet 1763—65. 1762 sendtes han til Paris som fredsunderhandler og afsluttede næste år freden her. Hans brevveksling blev udgivet 1842—46 i 3 bind.

Kilder 

 

Hertuger fra England
Briter i 1700-tallet
Diplomater fra England
Politikere fra England
Lord High Constable of England
Lord Presidents of the Council